b) branchiis ligulatis apice furcatis incisisve (') : 
Subgenus Actinodoris. 
3. D. sponsa, Nov. spec.: bipollicaris, glabra, supra atra, albo et aurantiaco marginata, media 
caeruleo taeniata, subtus pede albo, pallio atro, albo et aurantiaco marginatis, hoc albo 
taeniato, tentaculis branchiisque croceis. 
In Mari rubro ad Scherm el Scheech prope Ras Muhamed ad oram sinaiticam lecta. 
Inter elegantissimas numeranda. In Diario arabico nostro vivum animal ita descripsimus: 
„Pallium et pes aurantiaco marginata, dorsum fasciis mediis tribus atris albo circumdatis insigne. 
„Nigris duae caeruleae fasciae interpositae sunt. Subtus pes medius albus. Tentacula duo conica, 
„ rubro aurantiaca, in dorso antica, totidemque minora aurantiaca, conica, sub pallio ori proxima. 
„Branchiarum exsertarum subsimplicium fasciculus 9 ad 13 -fidus, aurantiacus. Laciniae subti- 
lissime albo fimbriatae, sub apice ramulum (corniculum) singulum aut duplicem (oppositum) 
„ gerunt. Pes postica parte elongatus acuminatus, ad latera (excepto margine) lineis tribus nigris 
„totidemque albis longitudinalibus variegatus. Aperturae genitales (inferae) in latere dextro 
„ anteriore. Anus inter branchias medius (dorsualis).” 
Vivi animalis iconem in Mari rubro pinxi et specimina mecum Berolinum attuli. Colorum 
distributionem sic etiam indicare potuissem: Superne pallium cum pede atra, taeniis, illud duabus 
mediis albis laete caeruleo marginatis, hic tribus utrinque albis angustioribus, postica in unam 
caerulescentem confluentibus picta, margine pallii pedisque intus albo, limbo externo lato auran- 
tiaco. Tentacula maiora dorsualia et minora labialia cum ore crocea. Pone tentacula maiora in 
dorso maculae duae dilutae cinerascentes. Branchiae croceae albo ciliatae. Subtus pes albus, 
margine lato aurantiaco, corpus atrum lineis tribus albis longitudinalibus variegatum. — Tenta- 
cula conica laevia oculos in antica facie gerunt. — Branchiarum laciniae basi in tubum, anum 
circumdantem, connatae, apice furcatae aut tridentatae ciliis albis velutinae, numero variabiles. 
Totus branchiarum fasciculus in aperturam pallii retrahi et abscondi potest. 
Nostrae simillimam formam Leuckart descripsit et pictam dedit, quae nisi Specie et 
Subgenere vere a nostra differt pictori forsan debetur. Caeterum magnitudine et loco natali cum 
nostra proxime convenit, colorum distributione parum, sed aliquantum differt; tentaculorum et 
branchiarum formam illam nostra respuit ( 2 ). 
c) branchiis simpliciter radiatis, radiis simpliciter pinnatis: 
Subgenus Pterodoris. 
4. D. picturata, Nov. spec.: semipollicaris supra alba, nigro, flavo et cinnabarino picturata, ten- 
taculis oblique rubro striatis, branchiis rubro limbatis, subtus cinerascens. 
Sub lapidibus in Maris rubri Sinu Suesensi Iunio non infrequens fuit. 
„ Pulchella species. Pallium antica parte glabrum, postico margine granulatum, supra albi- 
„cans flavo et nigro angulose variegatum, anguste marginatum. Pedis latera cinereo et flavo 
(') Cum meis observationibus de branchiarum valore systematico, pridem factis, bene convenit quod doctissimus Leuckart in fran- 
cofurtanis speciebus exponendis ingeniose adnotavit. 
( 2 ) Icones illae Finzianae omnes tentaculorum et branchiarum forma mire conveniunt, hinc caute adhibeantur. 
Hempr. et Eiirenb. Evertebrata T. Mollusca . S 
